Medic nou la Spitalul Orășenesc Cugir: Iulia-Lucia Jurca-Ciotlăuș, medic specialist radiologie și imagistică, își începe activitatea în martie
Vești bune pentru locuitorii orașului Cugir și ai zonelor din împrejurimi. Echipa managerială a Spitalului Orășenesc Cugir reușește să încadreze încă un medic specialist radiologie și imagistică.
Citește și: Spitalul Orășenesc Cugir continuă dezvoltarea cu fonduri europene: Investiții de aproape 1.500.000 lei în sisteme informatice și infrastructura digitală
Pacienții spitalului pot beneficia gratuit de investigații paraclinice de imagistică medicală – radiografii, examene CT și RMN.
Începând din această lună, în cadrul laboratorului de radiologie și imagistică medicală a Spitalului Orășenesc Cugir, își începe activitatea medicul specialist radiologie și imagistică JURCA-CIOTLĂUȘ IULIA-LUCIA.
Are 30 de ani, este născută în Alba Iulia și este absolventă a Universității de Medicină și Farmacie Iuliu Hațieganu din Cluj-Napoca.
Rezidențiatul l-a realizat la Spitalul Județean de Urgență Cluj Napoca si in spitale universitare de renume din Franta, precum Spitalul Universitar Kremlin Bicetre din Paris si Spitalul Universitar Charlles-Nicole din Rouen, pe o durată de aproape 2 ani.
Doamna doctor a declarat: "am fost încântată de oferta managerului Florin Arion de a veni în orașul Cugir fiindcă am considerat că aici mă pot dezvolta profesional și pot oferi pacienților investigații paraclinice la standarde de calitate înaltă. ținând cont și de faptul că Spitalul Orășenesc Cugir este dotat cu aparatură modernă de specialitate necesară, inclusiv un RMN modern și de o echipă tânără de medici și administrativă."
Echipa managerială a spitalului nostru se declară extrem de mulțumită de faptul că, pe lângă aparatura de ultimă generație, reușește să atragă noi medici care să ofere tuturor pacienților din Cugir posibilitatea de a se trata aici, fără să mai fie nevoiți să meargă în alte orașe. Serviciile de radiologie și imagistică medicală (ecografie generală, specială, CT și RMN) reprezintă investigații paraclinice de mare necesitate în stabilirea diagnosticului de certitudine, fără de care nu poate fi asigurată calitatea actului medical.
Investigațiile paraclinice – examenele de radiografie, CT și RMN în cadrul laboratorului de radiologie și imagistică medicală se fac în baza biletului de trimitere de la medicul specialist și a unei programari prealabile la numărul de telefon al spitalului, 0258751621, zilnic intre orele 07 – 15, iar investigațiile efective se efectuează de luni până vineri între orele 08-14.
Programările se fac în limita bugetului alocat de Casa Județeană de Asigurări de Sănătate, iar pacienții care nu se încadrează înlimita bugetului vor fi programați în luna următoare.
Interpretarea examenelor de radiologie și imagistică medicală se va face de către radiologii spitalului.
Pacientul trebuie să aibă asupra sa cardul de sănătate și biletul de trimitere de la medicul de familie sau chitanța de plată a taxei de consultație, de la fișier.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
FOTO O tânără violonistă din Alba, premiul I la Festivalul-Concurs J.S. Bach de la Cluj-Napoca. Ioana Zamora este elevă în clasa a II-a și nu urmează o școală de specialitate
O tânără violonistă din Alba, premiul I la Festivalul-Concurs J.S. Bach de la Cluj-Napoca. Ioana Zamora este elevă în clasa a II-a și nu urmează o școală de specialitate Ioana Zamora, elevă în clasa a II-a la Școala Gimnazială "Mihai Eminescu" din Ighiu a obținut premiul I la Festivalul-Concurs J.S. Bach. "Împărtășim cu inimile pline […]
Secțiune Articole Similare
-
Opinii - Comentariiacum 11 ore
Postul Paștelui 2024, cel mai lung și aspru post din an: Interdicții, durată, zile de dezlegare la pește. Obiceiuri și tradiții
-
Actualitateacum 5 zile
14 martie: Ziua Mondială a numărului Pi. Sărbătoare internaţională a pasionaţilor de matematică şi ştiinţe
-
Opinii - Comentariiacum 2 zile
17 martie: Biserica Ortodoxă îl prăznuiește pe Sfântul Alexie, omul lui Dumnezeu. Tradiții și obiceiuri de Ziua Șarpelui
-
Opinii - Comentariiacum 12 ore
18 martie: Inventatorul român Traian Vuia realizează, la Paris, primul zbor autopropulsat
-
Ştirea zileiacum o zi
Ziarul "Unirea" din Alba Iulia angajează REDACTORI pentru ediția online. Cerințe și responsabilități
-
Ştirea zileiacum 22 de ore
Povestea aurarului legendar Mihăilă Gritta – românul care a contrubuit masiv la păstrarea identității de neam, într-o perioadă în care dezrădăcinarea românilor din Transilvania era în toi